Αμαρύσια

Αμαρύνθια ή αργότερα Αμαρύσια ονομαζόταν μια αρχαία ελληνική γιορτή προς τιμήν της Άρτεμης αρχικά στην Αμάρυνθο της Εύβοιας, όπου συμμετείχαν Ερετριείς και Καρύστιοι και αργότερα στην Αττική στο Δήμο Άθμονος. Ἀθμονεῖς δὲ τιμῶσιν Ἀμαρυσίαν Ἄρτεμιν· πυνθανόμενος δὲ σαφὲς οὐδὲν ἐς αὐτὰς ἐπισταμένους τοὺς ἐξηγητὰς εὗρον, αὐτὸς δὲ συμβάλλομαι τῇδε. ἔστιν Ἀμάρυνθος ἐν Εὐβοίᾳ· καὶ γὰρ οἱ ταύτῃ τιμῶσιν Ἀμαρυσίαν, ἑορτὴν δὲ καὶ Ἀθηναῖοι τῆς Ἀμαρυσίας ἄγουσιν οὐδέν τι Εὐβοέων ἀφανέστερον· ταύτῃ μὲν γενέσθαι τὸ ὄνομα ἐπὶ τούτῳ παρὰ Ἀθμονεῦσιν ἡγοῦμαι, τὴν δὲ ἐν Μυρρινοῦντι
Κολαινίδα ἀπὸ Κολαίνου καλεῖσθαι. Παυσανίας, Ελλάδος Περιήγησις, 1, 35, 5

Κατά τη διάρκεια της γιορτής, οι Ερετριείς σχημάτιζαν πομπή από την πόλη τους μέχρι το ιερό της Αμαρυνθίας Αρτέμιδος, όπου θυσίαζαν κριάρια. Στη διάρκειά τους τελούνταν μουσικοί, αθλητικοί και δραματικοί αγώνες.

Η γιορτή αργότερα μεταφέρθηκε στον αττικό Δήμο του Άθμονος, προς τιμή της Αμαρυσίας Άρτεμης με το όνομα Αμαρύσια, απ' όπου προέρχεται και το σύγχρονο όνομα Αμαρούσιον (Μαρούσι).

Στα Αμαρύσια έπαιρναν μέρος αθλητές από όλη την Ελλάδα και στους νικητές δίνονταν χρυσά βραβεία. Την ίδια μέρα βράβευαν και τους άρχοντες που είχαν διοικήσει σωστά το δήμο.

Πηγές

Εξωτερικοί σύνδεσμοι
Σελίδα για την Αμάρυνθο και την αρχαία ιστορία της
Smith's Dictionary, 1875

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Κατηγορία:Πόλεις της αρχαίας Ευβοίας